ลา มองเต้ เบอเกอรี่ฝรั่งเศส สัญชาติเกาหลี สาขาสามเสน ประเทศไทย งงมั้ย!!!

บังเอิญมากๆ ไปกินข้าวที่ครัวบรรเลงแล้ว พี่เอ้แนะนำให้แวะมาที่นี่ ห่างจากครัวบรรเลงไม่ถึง 50 เมตร ร้านตั้งอยู่เยื้องๆ สถานีรถไฟสามเสน มาจากด้านนอกสีสันสดใส น่าสนใจ ดึงดูดชวนให้เข้าร้าน จักรยานขนขนมปังวางโดดเด่นให้รู้ว่าเป็นร้านขายขนมปัง

รู้มาว่าที่เกาหลีร้านขนมปังเป็นที่นิยมมาก โดยเฉพาะขนมปังแบบฝรั่งเศส แต่รสชาติน่าจะเป็นสไตล์เกาหลี ส่วนจะเข้ากับคนไทยได้ไหม คงต้องปรับตัวอีกเยอะกระมัง

บรรยากาศภายในร้านน่ารักมาก แบ่งเป็นส่วนอินดอร์ กับเอ้าท์ดอร์ ใครชอบถ่ายรูปต้องมาเลยเหอะ มีมุมเก๋ๆ ให้เล่นเพียบ 

วันนี้กินข้าวอิ่มแล้วเลยมาชิมเค้ก ลามองเต้ ตามด้วยขนมปังชูเก็ต และ กรีนทีลาเต้ร้อนๆ

รสชาติหรอ กินได้นะ แต่ไม่ติดใจ ที่ชอบมากๆ คือ การจัดจานเสิร์ฟที่ดูดีสุดๆ ถ้าปรับรสชาติ ปรับเนื้อเค้กสักนิด น่าจะถูกปากคนไทยมากขึ้น ไว้จะไปลองเมนูอื่นๆ อีกครับ


